Til Naturstyrelsen

hst@nst.dk

Cc TMF, Byens Drift

Høringssvar vedr. pleje- og anlægsplan for Vestvolden

Brønshøj-Husum Lokaludvalg undrer sig over, at Pleje- og anlægsplan for Vestvolden ikke forholder sig til initiativerne fra Idékatalog Vestvolden, som er udarbejdet af Teknik- og Miljøforvaltningen sideløbende med plejeplanen.

Idekataloget rummer en lang række mulige anlægsprojekter, der af Teknik- og Miljøforvaltningen anses som gennemførlige i relation til de fredninger og interesser, der karakteriserer Vestvolden, herunder projekter, der direkte påvirker voldprofilen ved Åkandevej, skiltning og opstilling af træningsredskaber m.v.

Ligeledes ser det ikke ud til, at plejeplanen nævner, at Lokaludvalget i 2015 har indsendt et notat med input til pleje- og anlægsplanen? Lokaludvalget foreslog her blandt andet at etablere et besøgscenter for Vestvolden og Utterslev Mose.

Med venlig hilsen

Erik Fisker

Formand Michael Hoff

Formand for Miljøudvalget